armvectores/hy_wikipedia_2023 huggingface dataset:
Սրբուհի Երամյան

Սրբուհի Գառնիկի Երամյան (դեկտեմբերի 19, 1925(1925-12-19), Ռուսե, Բուլղարիա - ապրիլի 21, 1995(1995-04-21)), բուլղարահայ թերապևտ։ Բժշկական գիտությունների դոկտոր (1969), պրոֆեսոր։


== Կենսագրություն ==
Սրբուհի Երամյանը ծնվել է 1925 թվականի դեկտեմբերի 19-ին, Բուլղարիայի Ռուսե քաղաքում։ 1951 թվականին ավարտել է Երևանի բժշկական ինստիտուտը։ 1951 թվականից եղել է Ընդհանուր հիգիենայի և մասնագիտական հիվանդությունների ինստիտուտի գիտաշխատող, 1963 թվականից՝ Երևանի բժշկական ինստիտուտի ֆունկցիոնալ ախտորոշման դասընթացի ղեկավար։
Աշխատանքները վերաբերում են քիմիական և լեռնահանքային արդյունաբերության ձեռնարկություններում մասնագիտական ախտաբանությանը։ Առաջարկել է բրուցելոզի օբյեկտիվ քննության թեստ, որով պարզել է այդ հիվանդության ալերգիական շեմքը և մշակել բուժման եղանակներ։
Հեղինակ է 80 գիտական աշխատությունների, 2 գյուտի։


== Երկեր ==
Пульмопогенная гипертензия, 1987 г.
Легочное сердце у больных пожилого возраста, 1988 г.


== Գրականություն ==
Հայրիյան Ա., հայ բժիշկ-գիտնականները, Երևան (1998)։


== Ծանոթագրություններ ==
Հանս ֆոն Մարե

Հանս ֆոն Մարե (գերմ.՝ Hans von Marées, դեկտեմբերի 24, 1837(1837-12-24)[…], Էյբերֆելդ, Էլբերֆելդ, Վուպերտալ, Դյուսելդորֆ, Հռենոսի պրովինցիա, Պրուսիայի թագավորություն - հունիսի 5, 1887(1887-06-05)[…], Հռոմ, Իտալիա), գերմանացի նկարիչ։ Սովորել է Բեռլինում, Կ. Շաեֆեկի մոտ (1854-1855)։
1873 թվականից ապրել է Իտալիայում։ Իտալական Վերածննդի արվեստի ազդեցությամբ ստեղծել է մոնումենտալ-դեկորատիվ գունանկարներ (Նեապոլի Կենդանաբանական կայանի որմնանկարները, 1873-1874)։ Մարեն ձգտել է այլաբանական կերպարներով մարմնավորել մարդկության «ոսկե դարի» մասին երազանքները («Ոսկե դար», 2 տարբերակ, 1879-1885 թվականներ, Նոր պատկերասրահ, Մյունխեն)։ Ուշ շրջանի դիցաբանական թեմաներով նրա սյուիտ-եռանկարներն իրենց կառուցվածքային և այլ առանձնահատկություններով կանխորոշեցին «մոդեռն» գեղանկարչությունը։ Միաժամանակ գեղարվեստական իդեալի ձգտումը Մարեի գործերին հաղորդել են սառը վերացականության տարրեր («Պարիսի դասը», 1880-1881 թվականներ, Ազգային թանգարան, Բեռլին)։


== Ծանոթագրություններ ==
Ժան Ֆիլիպ Լագրուլա

Ժան Ֆիլիպ Լագրուլա (ֆր.՝ Joanny-Philippe Lagrula, հոկտեմբերի 23, 1870(1870-10-23) - 1941), ֆրանսիացի աստղագետ, աշխատել է Ալժիրի աստղադիտարանում։
1901 թվականին նա հրատարակել է իր դոկտորական թեզը Լիոնի համալսարանում, որը վերաբերվում էր Պլեյադներ հոսքի անցմանը Լուսնի մոտով, որը կարևոր էր Լուսնի իրական դիրքի որոշման համար։
Աշխատել է Լիոնի աստղադիտարանում։ 1906 թվականի օգոստոսի 1-ին դարձել է Քուինտոյի աստղադիտարանի տնօրեն և մի քանի տարի աշխատել այս պաշտոնում։ Հետագայում աշխատել է Նիցայի աստղադիտարանում, մինչ 1924 թվականը, երբ նա տեղափոխվեց Ալժիրի աստղադիտարան։ 1931 թվականից մինչև 1938 թվականը զբաղեցրել է այս աստղադիտարանի տնօրենի պաշտոնը։
Հայտնաբերել է մեկ աստերոիդ։
Լագրուլայի պատվին է անվանվել (1412) Լագրուլա աստերոիդը։


== Ծանոթագրություններ ==


== Արտաքին հղումներ ==
Դելֆին Կասկարինո

Դելֆին Կասկարինո (փետրվարի 5, 1997(1997-02-05), Սեն Պրիեստ), ֆրանսիացի ֆուտբոլիստ Սեն Պրիեստից, Ռոն։ Նա ներկայումս խաղում է Օլիմպիկ Լիոն կանանց ֆուտբոլային ակումբում և  Ֆրանսիայի կանանց ֆուտբոլի ազգային հավաքականում որպես կիսապաշտպան։


== Կարիերա ==
Կասկարինոն սկսել է ֆուտբոլ խաղալ տեղական երտասարդական A.S. St. Priest և A.S. A.S. Manissieux St Priest թիմերում, մինչև 2009 թվականին Օլիմպիկ Լիոնին միանալը։ Նա ավագների հավաքականում իր առաջնախաղն ունեցել է Կանանց դիվիզիոն 1-ի 2014-2015 թվականների առաջնության մրցաշրջանում։ Նա իր առաջին պրոֆեսիոնալ պայմանագիրը կնքել է 2015 թվականին։ 2017 թվականի հունվարին նրա մրցաշրջանը շուտ ավարտվեց ծնկի վնասվածքի պատճառով։ 2018 թվականի դրությամբ նա Օլիմպիկ Լիոնի հետ նվաճել է ՈՒԵՖԱ-ի կանանց չեմպիոնների լիգայի երեք և Կանանց դիվիզիոն 1-ի երեք տիտղոսները։


=== Միջազգային կարիերա ===
2012 թվականին Կասկարինոն ընտրվել է Ֆրանսիայի կանանց ֆուտբոլի Մ-17 ազգային հավաքականում խաղալու համար, որտեղ նա մասնակցել է ՖԻՖԱ-ի 2012 թվականի կանանց աշխարհի գավաթի հաղթարշավին։ Նրա ավագ Սենդի Տոլետին Կասկարինոյի մասին ասել է. «Հրաշալի հայտնագործություն է՝ իմանալով, որ նա Եվրոպայի վերջին առաջնության մաս չէր։ Նա, չնայած իր երիտասարդ տարիքին, արդեն հիանալի խաղացող է»։ 2016 թվականին Կասկարինոն Ֆրանսիայի ավագների հավաքականում իր առաջին խաղն ունեցել է Անգլիայի կանանց ֆուտբոլի ազգային հավաքականի հետ խաղում։


== Անձնական կյանք ==
Կասկարինոն Էստել Կասկարինոյի զույգ քույրն է, նույնպես ֆուտբոլիստ, որը խաղում էր իր քրոջ հետ Լիոնի կանանց ֆուտբոլային ակումբում մինչ 2016 թվականին Փարիզի ՖԱ տեղափոխվելը Նրանք առնչություն չունեն Թոնի Կասկարինոյի հետ, չնայած հաճախ հարցնում են այդ մասին։


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Վիճակագրությունը UEFA.com կայքում
Lyon player profile
Ֆուտբոլիստի էջը soccerway.com կայքում(անգլ.)
Սևագլխիկ բազմաբեղուն

Սևագլխիկ բազմաբեղուն (լատ.՝ Poterium polygamum), վարդազգիների ընտանիքին պատկանող դեղաբույս։


== Նկարագրություն ==
40-80 սմ բարձրությամբ փետրաձև կոթունավոր տերևներով և մանր ծաղիկներով, մերկ, բազմամյա խոտաբույս է։ Ձվաձև-երկարավուն փոքր տերևիկները ատամնաեզր են։ Էլիպսաձև գլխիկանման ծաղկաբույլերում հավաքված են կանաչավուն, դեղնավուն կամ կարմրավուն ծաղիկները։ Ծաղիկն ունի երկու թեփուկանման ծաղկակիցներ և չորս բաժակաթերթիկներ։ Բազմաթիվ առէջներով արական ծաղիկները խմբված են ծաղկաբույլի ստորին մասում, իգականները՝ վերին մասում, իսկ երկսեռ ծաղիկները գտնվում են միջին մասում։ Պտուղները ատամնեզր թևերով մերկ քառակող երկարավուն ընկուզիկներ են։


== Տարածվածություն ==
Աճում է լեռնային գոտիների չոր քարքարոտ լանջերին, կավային հողերի վրա, թփուտներում և անտառաեզրերին։ Տարածված է բոլոր մարզերում։ Լավ մեղրատու բույս է։


== Նշանակություն ==
Բուժական նպատակներով օգտագործում են վերգետնյա զանգվածն ու արմատները։ Վարունգի համ ունեցող տերևները որպես բանջարեղեն կիրառում են ապուրներում և աղցաններում։


== Ծանոթագրություններ ==
Տաքսաֆոն

Տաքսաֆոն (գերմաներեն Таxе, լատիներեն taxare— գնահատել և ․․․ ֆոն), ընդհանուր օգտագործման հեռախոսային ապարատ, որը ծառայում է վճարովի հեռախոսային խոսակցությունների համար։ Լայնորեն կիրառվում են այն Տաքսաֆոնները, որոնցում, հատուկ տեղում դրված մեկ կամ մի քանի մետաղադրամները կամ էլ ժետոնը ռելեային մեխանիզմի միջոցով խնայատուփ են ուղղվում միայն կայացած խոսակցության դեպքում։
Աստերոիդների ցանկ (209901-210000)

Աստերոիդների ցանկ (209801-209900)  • Աստերոիդների ցանկ  • Աստերոիդների ցանկ (210001-210100)
 Աստերոիդների ցանկ (209801-209900)  • Աստերոիդների ցանկ  • Աստերոիդների ցանկ (210001-210100)
Պեսչանսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Պեսչանսկի գյուղական խորհուրդ (այլ կիրառումներ)Պեսչանսկի գյուղական խորհուրդ  (ուկրաիներեն՝ Піщанська сільська рада), Ուկրաինայի Խարկովի մարզի Կրասնոգրադսկի շրջանում։
2001 թվականի տվյալներով Պեսչանսկի գյուղական խորհրդում բնակվում էր 5745 մարդ։ Տարածքը՝ 88.54 կմ²։ Բնակչության խտությունը կազմում էր 64.89 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Չեչնիայի արվեստ

Չեչնայի արվեստը:Չեչեն-Ինգուշ-ի տարածքում գեղարվեստական մշակույթի հնագույն նմուշները վերաբերում են մեր թվարկությունից առաջ III—I հազարամյակներում։ Պահպանվել են Սկյութա-սարմատյան (մեր թվարկությունից առաջ VII դարից—մեր թվարկության IV դար), ալանների (VIII— XIII դարերում), մոնղոլա-թաթարական (XIII դարից— XV դարի սկիզբ) ժամանակաշրջանների ճարտարապետության և կերպարվեստի հուշարձաններ։ XI—XIII դարերում քրիստոնեական պաշտամունքային ճարտարապետության մեջ զուգորդվել են վրացական և տեղական շինարարական ավանդույթները։ Միջնադարում Չեչեն-Ինգուշ-ի լեռնային շրջաններում կոպիտ մշակված քարից կառուցվել են ամրություններ (Վերին Ալկոլն գյուղի մոտ), բնակելի և ռազմի աշտարակներ (օրինակ՝ Կեզենոյ, Թարգիմ, Խոյ, էգիկալ, Էրզի գյուղերում, բոլորը՝ XIV— XVIII դարերում)։ Սարալանջերի լեռնային գյուղերի կողքին տեղ են գտել բազմաթիվ վերգետնյա, կիսագետնափոր և գետնափոր դամբարաններ, ինչպես և գերեզմանների ստելաներ (օրինակ՝ «Մեռյալների քաղաք» Ցոյ-Պեդե, Մալխիստա գյուղի մոտ, XI—XVIII դարերում)։ Համարյա բոլոր գյուղերն ունեցել են երկթեք վերերկրյա դամբարանների նմանող սրբարաններ։ XVIII դարից— XX դարի սկզբի ժողովրդական տները լեռներում քարից և փայտից են, 1—2-հարկանի, հարթ տանիքով, բազմասենյակ, հարթավայրում՝ ուղղանկյուն, հում կամ թրծված աղյուսից, կղմինդրածածկ, շրջափակող սրահով։ Չեչեն-Ինգուշ-ի ժողովրդական արվեստում զարգացած են եղել փայտի և քարի վրա փորագրումը, ոսկերչությունը, մետաղի գեղարվեստական մշակումը, փայտե, կավե և պղնձե սպասքների, թաղիքե գորգերի պատրաստումը, ոսկե և արծաթե թելերով ասեղնագործությունը։ XIX դարի կեսին ստեղծագործել է չեչեն դիմանկարիչ Պ․ Զ․ Զախարովը։ Հոկտեմբերյան հեղափոխությունից հետո վերակառուցվել է Գրոզնին (հատկապես 1950-ական թվականներին, ճարտարապետներ՝ Զ․ Մ․ և Յա․ Մ․ Բերկովիչներ, Բ․ Ն. Ֆեդոտով, Լ․ Ի․ Խաիտ)։ Գուդերմես և Մալգոբեկ քաղաքներում կառուցվում են բազմաթիվ կուլտուր-կենցաղային շենքեր, բնակարաններ, գյուղերում՝ ընդարձակ տներ և արդի տնտեսության շինություններ։ 1939 թվականին ստեղծվել է Գրոզնու, 1967 թվականից՝ ԽՍՀՄ ճարտարապետների միության Չեչենա-Ինգուշական մասնաճյուղը։ Չեչեն-Ինգուշ-ի սովետական կերպարվեստում զարգացած են պատմական և կենցաղային ժանրերը, դիմանկարը և բնանկարը (գեղանկարիչներ՝ Ե․ Ն․ Գայդուկովա, Ա․ Գ․ Գրիգորյանց, Խ․ Յու․ Դադաև, Դ․ Գ․ Իդրիսով, Ն․ Գ․ Լատիշև, գրաֆիկներ՝ Օ․ Ռ․ Չուբարով, Լ․ Ի․ Ցարիցինսկի), քանդակագործությունը (Վ․ Պ․ Աստապով, Ի․ Դ․ Բեկիչև, Վ․ Դ․ Մալյուկով, Ռ․ Ի․ Մամիլով, Ա․ Ն․ Մաֆրոնով), գրքի նկարազարդումը (Ե․ Մ․ Տոկարև, Ա․ Ա․ Տուլաձե)։ 1939 թվականին ստեղծվել է Չեչնա-Ինգուշ․ ԻԽՍՀ-ի խորհրդային նկարիչների միությունը (1968 թվականից Չեչնայի․ ԻԽՍՀ նկարիչների միություն)։
Ռուդնյա-Նովենկայա

Ռուդնյա-Նովենկայա (ուկրաիներեն՝ Рудня-Новенька), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Ռուդնյա-Նովենկայա գյուղում բնակվում էր 199 մարդ։ Բնակավայրը զբաղեցնում է 0,108 կմ² տարածք։ Բնակչության խտությունը կազմում էր 1842,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցլաջուր

Ցլաջուր, գետ Հայաստանի Տավուշի մարզում։ Սկիզբ է առնում Գուգարաց լեռների միջնամասի արևելյան լանջերից և Ենոքավան գյուղից 6 կմ հարավ-արևմուտք ձախից միախառնվելով Խաչաղբյուր գետին՝ կազմավորում է Սառնաջուր գետը։ Երկարությունը՝ 17 կմ։


== Ծանոթագրություններ ==
Քեյ փոփ։ Ողջ մնալու դպրոց

Քեյ փոփ։ Ողջ մնալու դպրոց (հանգըլ՝ K-POP 최강 서바이벌, տառադարձում՝ Կ–Փոփ։ Չոեգանգ Սեոբաիբեոլ (կորեերենի նոր ռոմանականացում՝ K-POP Choegang Seobaibeol)), հարավկորեական հեռուստասերիալ։ Հեռարձակվել է 2012 թվականի մարտի 19–ից մայիսի 1–ը՝ երկուշաբթիից–ուրբաթ 20։50–ին։


== Սյուժե ==
Ու Հյոնը (Փակ Յու Հվան) M2 խմբի գլխավորն է և ամենահայտնի իդոլը։ Նա գործում է ինչպես հանգիստ և բարի մարդ, սակայն իրականում նա կոպիտ է և ինքնահավան։
Սո Յոն (Կո Յըն Ա) նվագում է դասական դաշնամուր Անգլիայի երաժշտական դպրոցում։ Բայց, քանի որ նա որոշում է քննության ժամանակ Բեթհովեն նվագել իր ցանակացած ձևով, նրան դուրս են անում դպրոցից և ետ ուղարկում Կորեա։ Կորեա վերադառնալիս՝ ինքնաթիռում, նա փսխում է Ու Հյոնի վրա, ով էլ վերադառնում էր համերգներից։
Վերադառնալով Կորեա Սո Յոնը մնում է իր վաղեմի ընկերոջ՝ Ջի Ու–ի (Կվակ Յոնգ Հվան) մոտ և չի պատմում ծնողներին, որ ինքը վերադարձել է։ Ջի Ուն փորձեր է կատարում Sunny Management Company մտնելու համար։
Sunny Management Company–ն ցանկանում է M2 բոյզ–բենդը թարմացնել։ Առկա անդամները պետք է ավարտեն իրենց «ուսումը» և իրենց տեղը զիջեն նոր անդամներին։ Սակայն M2–ի երկրպագուները չեն ուզում դա և հավաք են կազմակերպում հենց Sunny Management Company–ի մուտքի մոտ։ Նոր անդամներ հավաքելու համար ընկերությունը լսման փուլ է կազմակերպում, որտեղ Ջի Ուն մասնակցություն է ունենում։ Սակայն նա հուզմունքի պատճառով ձախողվում է։ Նրա ձախողման տեսահոլովակը ընկնում է համացանց, որն ավելի է բարկացնում երկրպագուներին։ Հյուն Սոկը (Հոնգ Կյունգ Մին)՝ Sunny Management Company–ի տնօրենը և Սո Յոնի հորեղբայրը, մամլո ասուլիս է հրավիրում, որտեղ ասում է, որ ընտրելու են ևս 4 հոգու՝ ըստ երկրպագուների քվեարկության։ Այս անգամ մասնակցություն են ունենում և՛ Ջի Ուն, և՛ Սըն Յոնը։


== Դերերում ==


=== Գլխավոր դերերում ===
Կո Յըն Ա– Ջի Սո Յոն
Փակ Յու Հվան – Ու Հյոն
Կվակ Յոնգ Հվան – Կվոն Ջին Ու


=== Երկրորդական դերերում ===
Հոնգ Կյունգ Մին – Ջանգ Հյուն Սոկ
Պակ Հյո Ջու – խմբի ղեկավար և մենեջեր Հան
Սոնգ Սե Հյոն – Կիմ Հյուն Սյունգ
Սոնգ Մին Հո – Պակ Կի Բոմ
Մենգ Սե Չանգ – Թա Կվոն
Ջո Յուն Ու – Դոնգ Ու
Ջին Հյուկ – Ջե Ա
Կևին – Չանգ Մին
Լի Սանգ Ջուն – Ջանգ Սոկ
Ալի – Ուսուցչուհի Պակ
Շին Սե Կյունգ – Լի Սուն Յոն
Կիմ Յոն Ջունգ – Օ Ին Յոնգ
Կիմ Յոնգ Օկ – Ջի Ու–ի տատը


== Ծանոթագրություններ ==
Լյուտեժ (գյուղ, Գորոդնյայի շրջան)

Լյուտեժ (ուկրաիներեն՝ Лютіж), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Լյուտեժ գյուղում բնակվում էր 44 մարդ։ Բնակչության խտությունը կազմում էր 67,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանտյագո

Անվան այլ կիրառումների համար տե՛ս՝ Սանտյագո (այլ կիրառումներ)Սանտյագոն (իսպաներեն՝ Santiago de Chile) Չիլիի մայրաքաղաքն է և երկրի ամենամեծ քաղաքը, նաև Հարավային Ամերիկայի ամենամեծ քաղաքներից մեկը։ Չնայած Սանտյագոն երկրի մայրաքաղաքն է, սակայն օրենսդիր մարմինների նստավայրը Վալպարաիսո քաղաքն է։
Սանտյագոն հիմնադրվել է 1541 թվականի փետրվարի 12-ին իսպանացի կոնկիստադոր և Չիլիի առաջին նահանգապետ Պեդրո դե Վալդիվիայի կողմից և անվանվել է Հակոբոս առաքյալի անունով (իսպ.՝ Santiago), ով համարվում էր Իսպանիայի հովանավորը։
Տեղակայված է Չիլիի կենտրոնական մասում, Խաղաղ օվկիանոսից 145 կմ դեպի արևելք, միջին բարձրությունը ծովի մակարդակից՝ 540 մ, քաղաքի մակերեսը կազմում է 600 կմ², իսկ ընդհանուր մայրաքաղաքային տարածքը - 2109 կմ²։


== Ծանոթագրություններ ==


== Արտաքին հղումներ ==
Սանտյագո քաղաքի պաշտոնական կայք
Պադալկի (գյուղ, Լեբեդինի շրջան)

Անվան այլ կիրառումների համար տե՛ս՝ ՊադալկիՊադալկի (ուկրաիներեն՝ Падалки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Պադալկի գյուղում բնակվում էր 18 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրեն Սարգսյան (ռազմական գործիչ)

Սուրեն Արտաշեսի Սարգսյան (հոկտեմբերի 31, 1924(1924-10-31), Ոսկեվազ, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - 2009, Երևան, Հայաստան), Խորհրդային Միության հերոս (մարտի 24, 1945 թվական), գվարդիայի սերժանտ։


== Կենսագրություն ==
1942 թվականին զորակոչվել է կարմիր բանակ։ Երկրորդ համաշխարհային պատերազմի ժամանակ մասնակցել է Օրյոլի մարզի, Բելառուսիայի  ազատագրմանը, Լեհաստանի վերագրավմանը։ Եղել է կապավոր։ Հերոսի կոչման արժանացել է Դնեպրի գետանցման ժամանակ (1944 թվականի հունիս) ցուցաբերած խիզախության և արիության համար։ 1945 թվականին զորացրվել է։  Ավարտել է Երևանի Կառլ Մարքսի անվան պոլիտեխնիկական ինստիտուտը (1951 թվական)։ Աշխատել է ինժեներ Ավտոպահեստամասերի գործարանում, 1963 թվականից` «Հայմետաղմատ» վարչության պետ։
Մահացել է 2009 թվականի նոյեմբերի 14-ին։ Թաղված է հայրենի Ոսկեվազ գյուղում։


== Պարգևներ ==
Լենինի շքանշան
Կարմիր աստղի շքանշան, 1944
Կարմիր դրոշի շքանշան, 1945
Հայրենական պատերազմի 1-ին աստիճանի շքանշան, 1985
Աշխատանքային Կարմիր դրոշի շքանշան, 1971
«Պատվո նշան» շքանշան, 1966,
«Մարտական վաստակի համար» մեդալ
Մեդալներ
«Խիզախության համար» մեդալ» (06.07.1944)
«Մարտական ծառայությունների» մեդալ, № 969288 (12.06.1944)
«Վլադիմիր Իլյիչ Լենինի ծննդյան 100-ամյակի հոբելյանական մեդալ»
«Աշխատանքի վետերան»


== Գրականություն ==
Герои Советского Союза: Краткий биографический словарь / Пред. ред. коллегии И. Н. Шкадов. - М.: Воениздат, 1988. - Т. 2 /Любов - Ящук/. - 863 с.-  100 000 экз. - ISBN 5-203-00536-2.


== Ծանոթագրություններ ==
Միսլինա

Միսլինա (ուկրաիներեն՝ Мислина), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Միսլինա գյուղում բնակվում էր 42 մարդ։ Բնակավայրը զբաղեցնում է 0,012 կմ² տարածք։ Բնակչության խտությունը կազմում էր 3500 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6386) Կեյթնոլլ

(6386) Կեյթնոլլ (անգլ.՝ Keithnoll), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1989 թվականի հուլիսի 10-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,271763 ա. մ., առավելագույնը մոտենում է 1,5871 ա. մ. հեռավորության վրա և հեռանում 2,9564 ա. մ.։ Արեգակի շուրջ մեկ ամբողջական պտույտ է կատարում 1250,67 երկրային օրվա ընթացքում, իր ուղեծրով շարժվելով միջինում 0,287846 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6386) Կեյթնոլլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չանախչի (Դերջանի գավառ)

Անվան այլ կիրառումների համար տե՛ս՝ Չանախչի (այլ կիրառումներ)Չանախչի, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն քաղաքից 17 կմ հարավ-արևմուտք, Արևմտյան Եփրատի ձախ վտակներից մեկ ափին։


== Բնակչություն ==
XX դարի սկզբին ուներ 25 տուն հայ և քուրդ բնակիչ։


== Պատմամշակութային կառույցներ ==
Չանախչին ուներ Ս. Խաչ անունով եկեղեցի։


== Կրթություն ==
Գյուղում գործում էր հայկական վարժարան, որն ուներ 15 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հոպոպ

Հոպոպ (լատ.՝ Upupa epops), ալկիոնանմանների կարգի հոպոպների ցեղի թռչուն փոքր վառ գույնի թռչուն երկար նեղ կտուցով և փոմփոլիկով։


== Արտաքին կառուցվածք ==
Հայտնի է հոպոպի միայն մեկ տեսակ, որը գրեթե աղավնու մեծության թռչուն է, զանգվածը՝ 68-72 գ, թևերի բացվածքը՝ 42-49 սմ։ Կտուցը բարակ է, երկար, դեպի ցած ծռված։ Գլխին ունի լավ զարգացած հովհարաձև փուփուլ։ Գունավորումը շիկակարմրավուն է՝ սև և սպիտակ շերտերով։ Թևերը լայն են, ծայրերը բութ, որովայնը սպիտակավուն է, մնացած փետրավորումը՝ շիկավուն։ Տարածվում են տարբեր երկրներում։


== Տարածվածություն ==
Լայնորեն տարածված է Եվրոպայի և Ասիայի հարավային ու կենտրոնական շրջաններում, ինչպես նաև Աֆրիկայում։ Մեծ քանակությամբ տարածված է այգիներում, պուրակներում, բնակավայրերում։ Տարածված է նաև Հայաստանում։ Մեծաքանակ է և լայն տարածված։ Հանդիպում է բաց տարածություններում, այգիներում, թփուտային ծառատեսակների առկայության պայմաններում, նոսր անտառներում, բնակավայրերում, պուրակներում և նույնիսկ Երևան քաղաքում։ 


=== Բնադրում ===
Բույնը գավաթաձև է։ Բնադրում է փչակներում, շենքերի տանիքներին, պատերի, քարերի ճեղքերում։ Ձվադրում է ապրիլ-հունիսին, դնում 3-9 մոխրագույն ձու։ Սովորաբար հանդիպում են զույգերով կամ առանձին անհատներով, աշնանն էլ կազմում են ոչ մեծ խմբեր։


== Սննդառություն ==
Սնվում է հիմնականում որդերով, վնասատու միջատներով, թրթուրներով։ Օգտակար է վնասատուների ոչնչացման գործում։


== Կենսակերպ ==
Սովորաբար նախընտրում է բնակվել նոսր թփերով կամ ծառերով բաց տարածությունների վրա, ինչպես օրինակ սավաննաները, մարգագետինները կամ արոտավայրերն են։ Հանդիպում է նաև այգիներում։ Ցուցաբերում է զգուշավոր վարք, սակայն երկչոտ չէ։ Շատ ժամանակ է անցկացնում հողի վրա՝ որսալով միջատներ։ Օգտակար է. ոչնչացնում է գյուղատնտեսական խոշոր վնասատուների (հատկապես՝ իշախառանչին)։ Թխսակալում է էգը՝ 15-18 օր, կարճ ժամանակով՝ նաև արուն։ Ձագերը բնից դուրս են գալիս կյանքի 22-24-րդ օրը։
Դանիելե Վերդե

Դանիելե Վերդե (իտալ.`Daniele Verde, հունիսի 20 1996, Նեապոլ), իտալացի կիսապաշտպան, որը հանդես է գալիս իտալական «Ռոմայում» և Իտալիայի Մ19 հավաքականում։


== Ակումբային կարիերա ==
Ռոմա
2010 թվականին Դանիելեն տեղափոխվել է Ռոմա և սկսել է խաղալ ակումբի երիտասարդական թիմում։ 2015 թվականի ձմռանը Դանիելեն տեղափոխվել է առաջին թիմ և իր դեբյուտը թիմի կազմում նշել է հունվարի 17-ին մրցելով Պալերմոյի դեմ։ Իր դեբյուտային գոլը թիմի կազմում հեղինակել է փետրվարի 8-ին Կալյարիի դեմ խաղում։


== Ազգային հավաքական ==
2014 թվականին հրավիրվել է Իտալիայի Մ19 հավաքական և 3 խաղում դարձել է 1 գոլի հեղինակ։


== Վիճակագրություն ==


== Ծանոթագրություններ ==


== Արտաքին հղումներ ==
Պրոֆիլը Ռոմայի պաշտոնական կայքում
Պրոֆիլը transfermarkt.com կայքում
Պրոֆիլը Soccerway կայքում
Ալ-Ռակկայի շրջան

Ալ-Ռակկայի շրջան (արաբ․՝ ناحية الرقة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիսում՝ Ալ-Ռակկայի մարզում։ Հանդիսանում է Ալ-Ռակկայի գավառի չորս շրջաններից մեկը։ Կենտրոնն է Ալ-Ռակկա քաղաքը։
2004 թվականի տվյալներով բնակչությունը կազմել է 338,773 մարդ։ Քաղաքն ու շրջակա ավանները կազմում են 2,891.72 քառ.կմ տարածք։


== Ծանոթագրություններ ==
Առաջաձորի լեռներ

Առաջաձորի լեռներ, լեռնաճյուղ Հայաստանի Սյունիքի մարզում, համանուն լեռնագագաթով, Բարգուշատի լեռնաշղթայում։


== Ծանոթագրություններ ==
Ռիվելլո

Ռիվելլո (իտալերեն՝ Rivello), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3010 մարդ, բնակչության խտությունը կազմում է 44 մարդ/կմ²։ Զբաղեցնում է 68 կմ² տարածք։ Փոստային ինդեքսն է՝ 85040։ Հեռախոսային կոդը՝ 0973։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Դարյա Դենիսովա

Դարյա Անդրեևնա Դենիսովա (ուկրաիներեն՝ Дарія Андріївна Денисова, հուլիսի 19, 1989(1989-07-19), Խարկով, Ուկրաինական ԽՍՀ, ԽՍՀՄ), ուկրաինացի նկարչուհի, գեղանկարիչ, երեխաների և տարեցների համար գրքերի նկարազարդող, Ուկրաինայի նկարիչների ազգային միության վաստակավոր անդամ։


== Կենսագրություն ==
Դարյա Դենիսովան ծնվել է 1989 թվականի հուլիսի 19-ին ստեղծագործող մարդկանց ընտանիքում։ Հայրը՝ Անդրեյ Վադիմովիչ Դենիսովը, նկարիչ-մոնումենտալիստ է, մայրը՝ Սվետլանա Վիկտորովնա Դենիսովան, մասնագիտությամբ ճարտարապետ է, ներկայումս ղեկավարում է մանկական արտ-ստուդիա։ Մանկությունից Դարիան ձգտել է դրսևորել իր գեղարվեստական ընդունակությունները։ 15 տարեկանից նա դառնում է գեղարվեստի ակադեմիային կից արվեստի մասնագիտացված լիցեյի ուսանող, 22 տարեկանում կարմիր դիպլոմով ավարտում է Խարկովի գեղարվեստի ինստիտուտը։ 2015 թվականից Ուկրաինայի երիտասարդ նկարիչների միության անդամ է։


=== Կրթություն ===
2004-2006 թթ. սովորել է Գեղարվեստի ակադեմիային կից արվեստի մասնագիտացված լիցեյում։ 2006-2012 թթ. սովորել է Խարկովի դիզայնի և արվեստի պետական ակադեմիայում։ 2015 թվականից համարվում է Ուկրաինայի նկարիչների միությանը կից երիտասարդ նկարիչների ընկերակցության անդամ։


== Ստեղծագործություն ==
Նկարչուհու կտավները ցուցադրվում են Ուկրաինայի, Ռուսաստանի, Եվրոպայի, ԱՄՆ-ի, Հնդկաստանի և Իսրայելի ցուցահանդեսներում, պատկերասրահներում և մասնավոր հավաքածուներում։ Դարիայի ստեղծագործությունների հաճախակի հյուրն են կատուները։ Իր ոճը Դարիան կոչում է «Երջանիկ գեղանկար» (կամ «Հեփի արտ» անգլ.՝ Happy Art երջանկ արվեստ), իսկ ստեղծագործությունների կերտմանը Դարիային ոգեշնչում էին հեռավոր ճամփորդությունները և ընտանեկան միջավայրը։ Դեռևս մանկական տարիներից նկարչուհին տարբեր ոճերի և տեխնիկայի փորձարարություններ էր իրականացնում, նույնիսկ մասնակցել է ուղղափառ  եկեղեցու որմնանկարների ստեղծմանը։ Ամուսնու հետ միասին Դարիան այցելում է ԱՄՆ, Իսպանիա, Կամբոջա, Թայլանդ, Շրի-Լանկա, Չեռնոգորիա, Սերբիա, Բոսնիա և Հերցոգովինա և այլ երկրներ։ Յուրաքանչյուր ճամփորդություն ոգեշնչում էր կտավների նոր հավաքածուների ստեղծմանը, որոնք նկարչուհին պարբերաբար ցուցադրության էր ներկայացնում ինչպես Ուկրաինայում, այնպես էլ նրա սահմաններից դուրս։


== Ծանոթագրություններ ==


== Արտաքին հղումներ ==
Պաշտոնական կայք Archived 2019-11-17 at the Wayback Machine.
Ցիանացում

Ցիանացում

ոսկու և արծաթի ստացման պրոցես, որը կատարվում է ալկալիական մետաղների ցիանիդների լուծույթներում հանքաքարերի և խտանյութերի ընտրողական լուծման միջոցով։ Լուծման ընտրողականությունն ապահովում է լուծույթի թույլ կոնցենտրացիայով (0,03–0,3% ցիանիդ), որի շնորհիվ այն քիչ է փոխազդում հանքաքարի մյուս բաղադրիչների հետ։ Ցիանացումը հաջողությամբ է ընթանում միայն լուծույթներում թթվածնի առկայությամբ։ Ցիանական լուծույթներում ոսկու և արծաթի լուծումն առաջին անգամ ուսումնասիրել է ռուս ինժեներ Պ․ Ռ․ Բագրատիոնը, 1843 թվականին,
պողպատե շինվածքների քիմիա–ջերմային մշակում, երբ տեղի է ունենում մետաղի մակերևութային շերտերի դիֆուզիոն հագեցում՝ ածխածնով և ազոտով միաժամանակ։ Ցիանացման հիմնական նպատակն է բարձրացնել պողպատե շինվածքների կարծր- ությունը, մաշակայունությունը և հոգնածային կայունությունը։ Ունի մի շարք առավելություններ ցեմենտացման նկատմամբ պրոցեսի արագ ընթացք, շինվածքների բարձր մաշակայունություն և մխման դեպքում շինվածքի ձևի փոքր փոփոխություն։
Ռակիտնիցա (այլ կիրառումներ)

Ռակիտնիցա, կարող է վերաբերել՝

Ռակիտնիցա - գյուղ, Ուկրաինայի Վոլինի մարզի Կովելի շրջանում
Ռակիտնիցա - գյուղ, Ուկրաինայի Վոլինի մարզի Վլադիմիր-Վոլինի շրջանում
Օլմեդո

Անվան այլ կիրառումների համար տե՛ս՝ Օլմեդո (այլ կիրառումներ)Օլմեդո (իսպ.՝ Olmedo), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Մեդինա շրջանում։ Տարածքը կազմում է 129.38 կմ2։ Բնակչությունը՝ 3897 մարդ (2010 թվականի տվյալներով)։ Պրովինցիայի վարչական կենտրոնից գտնվում է 44 կմ հեռավորության վրա։


== Արտաքին հղումներ ==
Web del Municipio
Museo del Mudejar de Olmedo
Información sobre el Palacio del Caballero de Olmedo
Festival de Teatro de Olmedo
Գավրիշովկա (գյուղ, Վիննիցայի շրջան)

Անվան այլ կիրառումների համար տե՛ս՝ ԳավրիշովկաԳավրիշովկա (ուկրաիներեն՝ Гавришівка), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1790 թվականին։
2001 թվականի տվյալներով Գավրիշովկա գյուղում բնակվում էր 1 712 մարդ։ Բնակավայրը զբաղեցնում է 2729 կմ² տարածք։ Բնակչության խտությունը կազմում էր 627,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերկ հրշեջը

Մերկ հրշեջը (հանգըլ: 맨몸의 소방관; հանջա: 맨몸의 消防官; կոր․ նոր ռոմ․: Maenmom-eui Sobanggwan), 2017 թվականի հարավկորեական հեռուսասերիալ։ Խաղում են Լի Ջուն Հյուկը, Ջունգ Ին Սունը, Ջո Հե Բոնգը, Պակ Հունը, Սո Ջոնգ Յոնը և Լի Վոն Ջոնգը։ Հեռարձակվել է  KBS2 ալիքով 2017 թվականի հունվարի 12- 19՝ չորեքշաբթի և հինգշաբթի օրերին՝ ժամը 22:00-ին, ունի 4 էպիզոդ։


== Անձնակազմ ==


=== Հիմնական անձնակազմ ===
Լի Ջուն Հյուկը Կանգ Չոլ Սոյի դերումԱն Դո Գյուն երիտասարդ Կանգ Չոլ Սոյի դերում
Ջունգ Ին Սունը Հան Ջին Ահի դերումԼի Յոն Ունը երիտասարդ Հան Ջին Ահի դերում
Ջո Հե Բոնգը Կվոն Ջոնգ Նամի դերում
Պակ Հունը Օ Սունգ Ջինի դերումՐյու Ուի Հյունը երիտասարդ Օ Սունգ Ջինի դերում
Սո Ջոնգ Յոնը Հան Սոնգ Ջյի դերում
Լի Վոն Ջոնգը Ջանգ Գվանգ Հոյի դերում


=== 119 շտապ օգնության կենտրոն ===
Քիմ Ջի Հունը Նամ Իլի դերում
Պակ Ջի Հունը Դե Յոնգի դերում
Լի Դո Գյոմը Ջուն Հոյի դերում


=== Տևական անձնակազմ ===
Գիլ Հե Յոնը Ջոնգ Սունի դերում
Լի Դոն Սոկը Սոնգ Ջեի դերում


=== Այլք ===
Քիմ Սու Ջին
Հան Գափ Սու
Լի Ջոնգ Ին
Րյու Ի Հյուն
Չա Մյունգ Վուկ
Գոնգ Սանգ Ահ
Կիմ Նամ Վու
Պակ Ուն Յոնգ
Օ Սուն Տե
Քիմ Կվանգ Սոպ
Ջու Սոնգ Հվանգ
Քիմ Ջե Չոլ
Սո Կվանգ Ջե


== Վարկանիշներ ==
Այս աղյուսակում կապույտ համարները ներկայացնում են ամենացածր վարկանիշները, իսկ կարմիր համարները՝ ամենաբարձր վարկանիշները։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
http://www.kbs.co.kr/drama/fireman/about/program/index.html Մերկ հրշեջը. պաշտոնական կայք
Naked Fireman at Urban Works Media's Naver blog
Արտանուջ (գետ)

Արտանուջ, Արդանուշսու, Արդանուջսու, Արտանուշ, Արտսւնուջսու, Կյարջեթ, Կղարջք, գետակ Թուրքիայի արևելքում  Ճորոխի ավազանրւմ, Իմերխևի գետի ձախակողմյան վտակը։ Վերջինիս մեջ է թափվում Արտանուջ քաղաքից մոտ 9 կմ հյուսիս-արևմուտք։ Հեռնային է, արագահոս ու փրփրալից։ Ավազանն անտառապատ է։ Հոսող գետերն են Գիլաշեն, Դիակարմուջ և Արավետ։


== Ծանոթագրություններ ==
Պարոնյան փողոց (Երևան)

Պարոնյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ դրամատուրգ Հակոբ Պարոնյանի։


== Տվյալներ ==
Սկսվում է Մաշտոցի պողոտայից որպես Սբ. Գրիգոր Լուսավորչի փողոցի շարունակություն և ավարտվում Պռոշյան փողոցում։


== Հատվող փողոցներ ==
Պարոնյան փողոցի փակուղի
Իսրայելյան փողոց
Լեոյի փողոց
Ձորագյուղ 1-ին փողոց
Հնդկաստանի փողոց
Ռուսթավելու փողոցի նրբանցք
Հովհաննես Կոզեռնի փողոց
Սուրբ Հովհաննեսի փողոց
Դերենիկ Դեմիրճյան փողոց


== Նշանակալի օբյեկտներ ==
Հայաստանի փայտարվեստի թանգարան
Սուրեն Սպանդարյանի անվան թիվ 24 դպրոց
SarGallery պատկերասրահ


== Պատկերասրահ ==

		


== Տես նաև ==
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Տոգաչ

Տոգաչ (ռուս.՝ Тогачь, չուվաշերեն՝ Тукач), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Жители Аликовского района поставили памятник односельчанам, погибшим в войне
Тукачсем укçа пухса палăк лартнă
Ֆրանսուազ Ֆոնինգ

Ֆրանսուազ Ֆոնինգ (անգլ.՝ Ֆրանսուազ Ֆոնինգ, 1949, Բաֆու, Մենուա, Արևմտյան շրջան, Կամերուն - հունվարի 23, 2015(2015-01-23), Յաունդե, Կամերուն), կամերունցի գործարար կին, քաղաքական գործիչ, մինչև 2012 թվականը հետգաղութային Կամերունի ամենհայտնի գործարար կինը։ 1967 թվականին սկսել է իր առաջին գործարար ձեռնարկումը՝ բացելով New Style ռեստորանը։ Հաջորդաբար հիմնել է տրանսպորտային և մանրախիճ արտադրող ընկերություն։ Նրա բիզնես կայսրությունը հետագայում աճել է՝ ներառելով կահույքի բիզնես, սննդի ներմուծման-արտահանման ընկերության և ներմուծման-արտահանման ընկերություն։ 1970-ական թվականներին Կամերունի զբոսաշրջության նախարարությունում եղել է քաղաքացիական ծառայող։ Հետագայում Դսանգում (Կամերուն) գնել է բժշկական կլինիկա և այնտեղ հիմնել դպրոց։ Աջակցել է Կամերունի ազգային դեմոկրատական շարժմանը, 1992 թվականին դարձել է Դուալայում կանանց թևի նախագահ։ 1997 թվականին Դուալայում նշանակվել է Կամերունի ազգային դեմոկրատական շարժման առաջնորդ և ազգային կենտրոնական կոմիտեի ղեկավար։ 2002 թվականին դարձել է Դուալայի փոխքաղաքապետ և  մինչև 2007 թվականն աշխատել է  Ազգային ժողովում ։ Նրան մեղադրել են հափշտակությունների մեջ, սակայն 2009 թվականին կրկին վերընտրվել է։ Ղեկավարել է Կին ձեռներեցների աջակցության Աֆրիկյան ցանցը, եղել է Աֆրիկյան զարգացման բանկի և Համաշխարհային բանկի խորհրդատու, ինչպես նաև Կամերունցի կին գործարարների ասոցիացիայի հիմնադիր նախագահ։ Ինը տարիների ընթացքում եղել է Կին ձեռներեցների համաշխարհային ասոցիացիայի փոխնախագահ, 2005 թվականին ընտրվել է նախագահ։ 2013 թվականին ենթարկվել է ավտովթարի և մահացել է 2015 թվականին։
Ֆրանսուազ Ֆոնինգը Մենուա շրջանի Բաֆու համայնքի կողմից թագադրվել է որպես թագուհի, իսկ Բամունի սուլթանը նրան շնորհել է njih տիտղոս։


== Ծանոթագրություններ ==
Սև վարդակակաչ (այլ կիրառումներ)

«Սև վարդակակաչ», 1979-1989 թվականների Աֆղանական պատերազմում զոհված զինվորների հիշատակին նվիրված հուշահամալիրներ Ռուսաստանի տարբեր քաղաքներում.

Սև վարդակակաչ (Եկատերինբուրգ)
Սև վարդակակաչ (Պետրոզավոդսկ)
Սև վարդակակաչ (Ռուզաևկա)
Stay (երգ, Blackpink)

«Stay», հարավկորեական Blackpink խմբի երգերից։ Այն հրապարակվել է 2016 թվականի նոյեմբերի 1-ին, Square Two ալբոմի երգերից է, YG Entertainment կազմակերպության և KT Music-ի կողմից։ Երգի բառերը գրել է Թեդդի Փարքը, իսկ երգի կոմպոզիտորը Սե Վոն Ջին է։


== Հրապարակվում ==
2016 թվականի հոկտեմբերի 27-ին, նկար թիզեր է հրապարակվում միանգամից բոլոր չորս անդամների մասնակցությամբ իրենց նոր թրեք «Stay» երգից Square Two ալբոմի համար։ YG Entertainment ընկերությունը հոկտեմբերի 31-ին հրապարակում է երգի տեսահոլովակը, այն հրապարակվեց Playing with Fire երգի հետ մեկտեղ, որը հաստատեց նրանց վերադարձի մասին, նոյեմբերի 6-ին նրանք հանդես են գալիս SBS ընկերության Inkigayo շոուի, իսկ նոյեմբերի 10-ին Mnet's M Countdown շոուի ժամանակ։


== Երգի տեսահոլովակ ==
Երգի տեսահոլովակը նկարահանել և տնօրինել է Հան Սա Մինը ով նաև տնօրինել և նկարահանել է 2NE1 խմբի "Gotta Be You" երգի տեսահոլովակը և Big Bang խմբի «Sober» երգը։ Այն հրապարակվել է խմբի ՅուԹյուբյան պաշտոնական էջում 2016 թվականի նոյեմբերի 1-ին։


== Չարթեր ==


=== Շաբաթվա չարթեր ===


=== Ամսվա չարթեր ===


== Ծանոթագրություններ ==
Շվաբմյունխեն

Շվաբմյունխեն (գերմ.՝ Schwabmünchen), քաղաք Գերմանիայում, Բավարիա երկրամասում։
Մտնում է Աուգսբուրգի շրջանի կազմի մեջ։ Գտնվում է Շվաբիա վարչական շրջանի ենթակայության տակ։ Բնակչությունը 13 342 մարդ է (ըստ 2010 թվականի դեկտեմբերի 31ի տվյալների)։ Տարածքը 55,51 կմ² է։ Պաշտոնական կոդը՝ 09 7 72 200։


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
Նեպեդովկա

Նեպեդովկա (ուկրաիներեն՝ Непедівка), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1640 թվականին։
2001 թվականի տվյալներով Նեպեդովկա գյուղում բնակվում էր 956 մարդ։ Բնակավայրը զբաղեցնում է 18285 կմ² տարածք։ Բնակչության խտությունը կազմում էր 52,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալկաթա (այլ կիրառումներ)

Կալկաթա, կարող է վերաբերել՝

Կալկաթա - քաղաք Հնդկաստանում
Կալկաթա - կոմունա Իտալիայում
Cigarettes After Sex

Cigarettes After Sex (անգլ. թարգմանաբար՝ «Ծխախոտեր սեքսից հետո»), ամերիկյան էմբիենթ ինդի ռոք խումբ, որը ձևավորվել է 2008 թվականին Տեխաս նահանգի Էլ Պասո քաղաքում Գրեգ Գոնզալեզի կողմից։ Խումբը հայտնի է իր եթերային կամ երազանման երաժշտական ոճով և սիրո ու ռոմանտիկայի վրա հիմնված տեքստերով։ Գոնզալեզի ձայնը նկարագրվում է որպես «անդրոգինիկ»։ Բացի էմբիենթ փոփ խումբ լինելուց, Cigarettes After Sex-ը նաև հանդես է գալիս շուգեյզինգ, դրիմ փոփ և սլոուքոր ժանրերում։
Խմբի դեբյուտային մինի ալբոմը՝ «I.»-ը թողարկվել է 2012 թվականին «Nothing's Gonna Hurt You Baby» երգով, որն, ի վերջո, դարձել է սլիփեր հիթ։ 2015 թվականին թողարկվել է «Affection» սինգլը, ինչից հետո՝ 2017 թվականի հունիսին խումբը թողարկել է իր դեբյուտային նույնանույն ստուդիական ալբոմը։
2019 թվականի օգոստոին խումբը հայտարարել է իր երկրորդ ստուդիական ալբոմի՝ «Cry»-ի, և «Heavenly» սինգլի մասին։ Ալբոմը թողարկվել է 2019 թվականի օգոստոսի 25-ին։


== Պատմություն ==
Cigarettes After Sex-ը ձևավորվել է Տեխաս նահանգի Էլ Պասո քաղաքում 2008 թվականին։ Գոնզալեզը ձայնագրել է առաջին մինի ալբոմը՝ «I.»-ը Էլ Պասոյի Տեխասի համալսարանում, անվանելով այս աշխատանքը «հիմնականում զուգադիպություն; փորձի նման մի բան»։
Գոնզալեզը տեղափոխվել է Նյու Յորք նահանգի Բրուքլին քաղաք, որտեղ ձայնագրվել և 2015 թվականին թողարկվել է խմբի «Affection» սինգլը REO Speedwagon-ի «Keep On Loving You» երգի քավեր տարբերակի հետ միասին։
Երաժշտական առաջարկությունների շնորհիվ Cigarettes After Sex-ը հայտնի է դարձել ՅուԹյուբում, ինչի շնորհիվ սկսել է հանդես գալ Եվրոպայում, Ասիայում և Միացյալ Նահանգներում։ Դրանից հետո խումբը թողարկել է իր առաջին նույնանուն ստուդիական ալբոմը 2017 թվականի հունիսի 9-ին։


== Խմբի անդամներ ==
2008 թվականին ձևավորվելուց հետո, խմբի կազմում են եղել մի շարք տարբեր անդամներ և համագործակիցներ Գրեգ Գոնզալեզի առաջնորդությամբ․
Ներկա անդամներ

Գրեգ Գոնզալեզ՝ հիմնադիր, առաջնային վոկալ, էլեկտրակիթառ, ակուստիկ կիթառ, բաս
Ռանդալ Միլեր՝ բաս
Ջեյքոբ Թոմսկի՝ հարվածայիններ
Ջոշ Մարքուս՝ ստեղնաշարայիններՆախկին անդամներ

Ֆիլիփ Թաբս՝ ստեղնաշարայիններ, էլեկտրակիթառ
Գրեգ Լեահ՝ հարվածայիններ
Սթիվ Հերադա՝ ստեղնաշարայիններ
Էմիլի Դեյվիս՝ ակուստիկ կիթառ


== Սկավառակագրություն ==


=== Ստուդիական ալբոմներ ===
Cigarettes After Sex (2017)
Cry (2019)


=== Մինի ալբոմներ ===
I. (2012)


=== Սինգլներ ===


=== Դեմոներ ===
Cigarettes After Sex (Romans 13:9) (2018)


== Ծանոթագրություններ ==


== Արտաքին հղումներ ==
http://www.cigarettesaftersex.com Cigarettes After Sex. պաշտոնական կայք
Ղարի

Ղարի (վրաց.՝ ღარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 349 մարդ։


== Ծանոթագրություններ ==
Հին վեհարան

Հին վեհարան, Հին կաթողիկոսարանը, Մայր Աթոռի ամենաուրույն թանգարաններից է։ Այն կառուցվել է Ղազար Ջահկեցի կաթողիկոսի օրոք և իբրև գործող վեհարան է ծառայել 20 կաթողիկոսների։


== Պատմություն ==
Նոր Հայրապետական նստավայրը կառուցվել է 1910 թվականին, սակայն այն բռնագրավվել է խորհրդային իշխանությունների կողմից, և մինչև 1962 թվականը հին շենքն իբրև կաթողիկոսարան է գործել։
Շենքի վերականգնողական աշխատանքները վերսկսեցին 1968 և 1971 թվականներին, և այն վերածվեց կաթողիկոսական թանգարանի։ Թանգարանը նվիրված է 1738 - 1962 թվականներին գահակալած բոլոր կաթողիկոսներին՝ Խրիմյան Հայրիկ, Գևորգ Դ, Ե, Զ, Ներսես Աշտարակեցի և Վազգեն Ա հայրապետներին։
Հին Վեհարանի երկրորդ հարկում է գտնվում ընդունարանը, գահասրահը, որ կոչվում է նաև Ծաղկյա դահլիճ, կաթողիկոսի պաշտոնական գրասենյակը, կաթողիկոսական բնակարանը, սեղանատունը և այլ օժանդակ սենյակներ։ Ծաղկյա գահասրահը հատկապես ուշագրավ է առաստաղի և պատերի զարդագրություններով (18-րդ դար), որոնց հեղինակները Հովնաթանյան նկարիչներն են։


== Ցուցադրություն ==
Պահպանելով Հին Վեհարանի ձևավորումն ու կահավորանքը՝ թանգարանում ցուցադրվում են մեր մեծագործ Կաթողիկոսների անձնական իրեր՝ նրանց կյանքին ու գործունեությանը նվիրված փաստաթղթեր, լուսանկարներ։
Այժմ թանգարանը բաց չէ հանրության առջև, քանի որ ցուցադրության համար նախատեսված իրերն ու փաստաթղթերն անհրաժեշտ է պահել համապատասխան պայմաններում։


== Արտաքին հղումներ ==
Հին վեհարան, թանգարանի ներքնամասը
Հրեական գործակալություն

Հրեական գործակալություն Իսրայելի համար ՀԳԻՀ (JAFI) (եբրայերեն՝ הסוכנות היהודית לארץ ישראל‎ ա-Սոհնութ ա-Յեուդիթ լե-Էրեց-Իսրայել), հայտնի է նաև որպես Հրեական գործակալություն կամ Սոհնութ, դեպի Իսրայել հայրենադարձի (Ալիայի) հարցերով զբաղվող Իսրայելի պետության պաշտոնական կազմակերպություն


== Տես նաև ==
Նեֆեշ բե-Նեֆեշ


== Արտաքին հղումներ ==
Պաշտոնական կայք


== Ծանոթագրություններ ==
Կոբանգա

Կոբանգա (ռուս.՝ Кобанга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ցարյովա գետի ձախ ափում՝ 22 կմ հեռավորության վրա։ Գետի երկարությունը 20 կմ է։ Ակունքը գտնվում է ճահճուտներում Զալեսե գյուղի մոտ, 8 կմ հյուսիս-արևելք Կուդրինսկայա գյուղի մոտ և Տոտմայից 18 կմ հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008183
Հիդրոլոգիական ուսումնասիրությունների կոդը - 103000818
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լուլու (օպերա)

Լուլու (գերմ.՝ Lulu), Ալբան Բերգի երկրորդ օպերան՝ «Վոցեկ»-ից հետո։


== Ստեղծման պատմություն ==
Ա. Բերգի գրած օպերան մնաց անավարտ. 3-րդ գործողությունը կոմպոզիտորը չի վերջացրել։ Դրա մի պատառիկ առաջին անգամ կատարվել է 1937 թվականի հունիսի 2-ին Ցյուրիխի օպերային թատրոնում։ Օպերան ավարտին հասցրեց ժամանակակից ավստրիացի երգահան Ֆրիդրիխ Ցերխան, որը լրացրեց 3-րդ գործողությունը, իսկ ամբողջական տարբերակի առաջնախաղը տեղի ունեցավ Փարիզյան օպերայում 1979 թվականի փետրվարի 24-ին Պիեռ Բուլեզի բեմադրությամբ, գլխավոր դերում՝ Թերեզա Ստրատաս։ «Լուլուի» տևողությունը մոտավորապես 3 ժամ է։
Օպերան ստեղծվել է գերմանացի գրող Ֆրանկ Վեդեկինդի «Երկրային ոգի» և «Պանդորայի արկղ» ողբերգությունների հիման վրա։ Ա. Բերգը այնպես է աշխատել այդ դրամաների վրա, որ իր երեք գործողություն ունեցող օպերայում պահպանել է Վեդեկինդի հերոսների խոսքերի բնօրինակ տեքստը։ Օպերայում պատկերված է երիտասարդ կնոջ հասարակական վերելքը բուրժուական հասարակության մեջ, որն ավարտվում է նրա սիրած մարդու սպանությամբ, ինչին հետևում է անկումը, երբ նա, դառնալով մարմնավաճառ, մեռնում է վերջին սիրեկանի ձեռքով։


== Ծանոթագրություններ ==


== Գրականություն ==
Тараканов М.Е. "Музыкальный театр Альбана Берга", М, 1976. (ռուս.)
Ingo Müller: Lulu. Literaturbearbeitung und Operndramaturgie: Eine vergleichende Analyse von Frank Wedekinds Lulu-Dramen und Alban Bergs Oper Lulu im Lichte gattungstheoretischer Reflexionen (= Rombach Wissenschaften: Reihe Litterae, Bd. 177), Freiburg i. Br. 2010.
Cordula Knaus: Gezähmte Lulu: Alban Bergs Wedekind-Vertonung im Spannungsfeld von literarischer Ambition, Opernkonvention und «absoluter Musik» (= Rombach Wissenschaften: Reihe Cultura, Bd. 38), Freiburg i. Br. 2004.
Ingo Müller: Einflüsse der Kinematographie auf die Dramaturgie von Alban Bergs Lulu, in: Aspekte des modernen Musiktheaters in der Weimarer Republik, hrsg. von Nils Grosch, Münster 2004, S. 335—369.
Albrecht von Massow: Halbwelt, Kultur und Natur in Alban Bergs «Lulu» (= Beihefte zum Archiv für Musikwissenschaft, Bd. 33), Stuttgart 1992.
Attila Csampai: Alban Berg, Lulu: Texte, Materialien, Kommentare. Rowohlt, Reinbek 1985, ISBN 3-499-17340-9.
Werner König: Lulu und der Todeston ihrer Opfer. Reinhold Hammerstein zum 85. Geburtstag. In: Archiv für Musikwissenschaft, 58. Jg. 2001, Heft 1.
Werner König: Studien zu Alban Bergs Oper «Lulu». Schneider, Tutzing 2008, ISBN 978-3-7952-1251-3.
Խիզան (անձնանուն)

Անվան այլ կիրառումների համար տե՛ս՝ Խիզան (այլ կիրառումներ)Խիզան, հայկական իգական անուն։ Առաջացել է հայերեն խիզան՝ «կին, աղջիկ» բառից։ Մեկ անգամ գործածվել է 1488 թվականից ուշ գրված անթվական մի հիշատակարանում։


== Ծանոթագրություններ ==
Սիրահարները Վալդարոյից

Սիրահարները Վալդարոյից  կամ Սիրահարները Մանտուայից (իտալերեն՝ Amanti di Valdaro կամ Amanti di Montova), երիտասարդ տղայի և աղջկա կմախքներ են, հայտնաբերվել են Սան Ջորջոյի մոտ գտնվող Նոր քարի դարի դամբարանում՝ Իտալիայի Մանտուա քաղաքից ոչ հեռու։ Տարիքը 6000 տարուց ոչ պակաս է։ Պեղումները կատարել է հնէաբան Ելենա Մարիա Մենոտտին 2007 թվականին։
Հետազոտությունը պարզել է, որ երիտասարդները մահվան պահին 18-20 տարեկան են եղել։ Նրանց հասակը մոտավորապես 1,57 մետր է եղել։
Հնէաբաններին հետաքրքրել է կմախքների դիրքը։ Նրանք պառկած են եղել իրար շատ մոտ, դեմքերով իրար հպված, իսկ ձեռքերն ու ոտքերը իրար փաթաթված։ Դիրքը նմանեցրել են սիրահարների գրկախառնության։
Գիտնականները ուսումնասիրելով կմախքները, եկել են եզրակացության, որ դիակներին այդ դիրքն են տվել մահից հետո։  Ուսումնասիրությունը պարզել է, որ երիտասարդները մահացել են բնական մահով՝ բռնության նշաններ չեն հայտնաբերվել։
Հայտնաբերումից յոթ տարի անց՝ 2014 թվականի ապրիլի 11-ին «Սիրահարները» ապակե սարկոֆագով դրվել են ցուցադրության Մանտուայի դքսի պալատում գտնվող Ազգային հնէաբանական թանգարանում։ «Սիրահարները Մանտուայից» կազմակերպության նախագահ Սիլվիա Բանյոլին պայքարում է առանձին ցուցադրություն ունենալու համար։


== Ծանոթագրություններ ==
2048 (խաղ)

«2048»,  ՋավաՍկրիպտ ծրագրավորման լեզվով ստեղծված բրաուզերային խաղ, որի հեղինակը տասնիննամյա իտալացի ծրագրավորող Գաբրիելե Չիրուլլին (իտալերեն՝ Gabriele Cirulli) է։ Խաղադաշտը քառակուսի է (4x4): Խաղի նպատակը «2048» սալիկը ստանալն է (ցանկության դեպքում կարելի է շարունակել)։ Խաղի կոդը բաց է և տեղադրված է ծրագրավորողի GitHub էջում։


== Պատմություն ==

«2048» խաղը գրվել է երկու օրից քիչ ժամանակում՝ որպես ծրագրավորման վարժություն։ Ըստ «Լոս Անջելես Թայմս» թերթի հեղինակի խոսքերի՝ Չիրուլլին իր ստեղծածը համարել է «պատահական ներխուժում խաղային արդյունաբերություն» և չի նախատեսում հետագայում զբաղվել խաղերի մշակմամբ։ «2048» խաղի նախատիպը համարվում է առևտրային «Threes» խաղը, որի հեղինակներին դուր չի եկել «2048»-ի հաջողությունը և այն անվանել են «չհաջողված գրագողություն»։ App Store-ում «Threes» խաղի թողարկումից հետո հայտնվեցին համանման «1024» և «2048» խաղերը՝ մշակված այլ ծրագրավորողների կողմից։ Չիրուլլին խոստովանել է, որ խաղը ստեղծելիս ոգեշնչվել է հենց այդ խաղերով։
Ըստ որոշ հաշվարկների՝ խաղի ընթացքում կարելի է հավաքել առավելագույնը 3 932 100 միավոր։ Սալիկի առավելագույն հնարավոր նոմինալը 4x4 ստանդարտ դաշտում 131 072 է, m*n դաշտում` —
  
    
      
        
          2
          
            (
            m
            n
            +
            1
            )
          
        
      
    
    {\displaystyle 2^{(mn+1)}}
  : «2048»-ի կանոններով՝ խնդիրը PSPACE _ ամբողջով մեծ ուրվագծի ստանալն ու տրված թվի հասանելիությունը NP բարդության m*n դաշտի տրված ուրվագծով պարզելն է։


== Խաղի կանոններ ==
Ամեն փուլում հայտնվում է «2» (90% հավանականությամբ) և «4» (10% հավանականությամբ) նոմինալի սալիկ։
Սեղմելով սլաքին՝ խաղացողը կարող է բոլոր սալիկները տանել խաղադաշտի 4 կողմերից մեկը։ Եթե գցելու դեպքում միևնույն նոմինալի երկու սալիկներ «թռչում են» միմյանց վրա, ապա դրանք միավորվում են, նոմինալը հավասարվում է միացած սալիկների գումարային թվին։ Յուրաքանչյուր քայլից հետո դաշտի ազատ վանդակում հայտնվում է «2» կամ «4» նոմինալով նոր սալիկ։ Եթե կոճակի սեղմումից հետո սալիկների կամ նրան նոմինալների դասավորությունը չի փոխվում, ապա քայլը չի իրականացվում։
Եթե մի տողում կամ շարքում կա նույն նոմինալով ավելի քան երկու սալիկ, ապա գցելուց հետո նրանք միավորվում են այն կողմում, որտեղ ուղղված են եղել։ Օրինակ՝ եթե մի տողի վրա 4,4,4 է, դեպի ձախ քայլից հետո կդառնա 8,4, իսկ դեպի աջ քայլի դեպքում՝ 4,8: Տվյալ ոչ միարժեքության մշակումը թույլ է տալիս ավելի ստույգ ձևավորել խաղի մարտավարությունը։
Յուրաքանչյուր միավորումից հետո խաղի միավորները ավելանում են ստացված սալիկի նոմինալին։
Խաղն ավարտվում է պարտությամբ, եթե հերթական քայլից հետո անհնար է գործողություն կատարել։


== Ծանոթագրություններ ==


== Արտաքին հղումներ ==
2048 source code on GitHub
2048 unofficial alternative website
Վալդիերի

Վալդիերի  (իտալ․՝ Valdieri) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 971 մարդ (2008 թվականի տվյալներով)։ Բնակչության խտությունը 6 մարդ/կմ2։ Տարածքը՝ 153 կմ2։ Փոստային ինդեքս՝ 12010։ Հեռախոսային կոդ՝ 0171։
Կոմունայի հովանավորն է համարվում Սուրբ Մարտինը։


== Կոմունայի վարչակազմ ==
Հեռախոսահամար։ 0171 97109
Էլեկտրոնային փոստ։ valdieri@ruparpiemonte.it
Պաշտոնական կայք։ http://www.comune.valdieri.cn.it/


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տորնիոյի քաղաքային գրադարան

Տորնիոյի քաղաքային գրադարան (ֆիններեն՝ Tornion kaupunginkirjasto), հիմնադրվել է Ֆինլանդիայի Տորնիո քաղաքում 1804-1805 թվականներին։


== Պատմություն ==
Գրադարանը հիմնադրվել է 1804-1805 թվականներին։ Տորնիո քաղաքի բուրժուազիան 1804 թվականի հունիսի 18-ի նամակով քաղաքապետից թույլտվություն էր խնդրում ստեղծել փակ ակումբ քննարկումների և լեկցիաների անցկացման համար։ Այդ նամակը համարվում է գրադարանի հիմնադրման սկիզբը։ Այնուամենայնիվ, դեռևս 1805 թվականին էր, որ Հենրիկ Դորիչը տեղափոխվեց Տորնիո, որի գրականության ժողովածուն դրեց գրադարանային հավաքածուի հավաքագրման սկիզբը։
Ընթերցանության ակումբը կարելի է համարել Տորնիոյի քաղաքային գրադարանի նախորդը, քանի որ այդ ժամանակվա ակումբները ձեռք են բերել իրենց ընդհանուր բնույթը։ Ընթերցման ակումբների  համար պահպանված կանոնները թույլ են տալիս ոչ անդամներին գրքեր վերցնել փոքրիկ լրացուցիչ վճարների դիմաց։ Կարելի է ենթադրել, որ Տորինոյի ընթերցանության ակումբը գրեթե ոչնչով չէր տարբերվում 19-րդ դարում Ֆինլանդիաում եղած այլ նմանատիպ կազմակերպություններից։
1899 թվականի ապրիլին հանրային դպրոցի տնօրենների խորհուրդը առաջարկեց միջոցներ հատկացնել «գրադարանների գրադարան» ստեղծելու համար, որի մեջ կմիավորվեին ընթերցանության խմբի և հանրային դպրոցի գրադարանների հավաքածուները։ Քաղաքային գրադարանի ամբողջական գործունեությանը սկիզբ է դրվել 1900 թվականի սեպտեմբերի 8-ին։
Գրադարանի թիմը 1930-ականներին սկսեց համալրվել հանրային բուհերում պատրաստված մասնագետներով։ Դրա մեջ նշանակալի դեր խաղաց քաղաքային գրադարանի ղեկավար Սիրկա Սիվենը։
Որպես հավելու գրադարանին, հնարավոր է ստանալ տուն առաքվող գրքեր, որոնք տրամադրվում են գրադարանի մեքենայով։


== Ծանոթագրություններ ==
Վերին Դալյոլ

Վերին Դալյոլ (ռուս.՝ Верхняя Дальёль), գետ Ռուսաստանում, հոսում է Կոմի Հանրապետությունով։ Գետաբերանը տեղակայված է Մեծ Լյագա գետի աջ ափին՝ 68 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059690
Կոդը ըստ հիդրոլոգիական հետազոտության (ՌԴ) — 103005969
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուրգաշևո

Կուրգաշևո (ռուս.՝ Кургашево, բաշկիրերեն՝ Ҡурғаш), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 325 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)